[{"text_idx": "#000000", "text": "Demisiis la kongresa asistanto de UEA"}, {"text_idx": "#000001", "text": "J\u0302au\u0306de la 17-an de au\u0306gusto anoncis sian demision Tobiasz Kaz\u0301mierski, kiu dum preskau\u0306 nau\u0306 jaroj laboris en la Centra Oficejo de UEA. En letero al la estraro li esprimis malkontenton pri la nuna evoluo de la asocio. Ne klaras, c\u0302u UEA intencas dungi novan oficiston por anstatau\u0306igi lin."}, {"text_idx": "#000003", "text": "Tobiasz Kaz\u0301mierski diskonigis sian demision en Facebook. Al demandoj de Libera Folio li respondis, ke li ne volas publike komenti la aferon. Li laboros c\u0302e UEA ankorau\u0306 unu monaton."}, {"text_idx": "#000005", "text": "\u2013 Tobiasz ne prezentis hodiau\u0306 iajn motivojn por sia demisio, li simple anoncis g\u0302in. Tamen antau\u0306 kelkaj tagoj li sendis leteron al la Estraro en kiu li esprimis malkonsenton pri kelkaj niaj decidoj kaj malkontenton pri la nuna evoluo de UEA. Se li volas mem publike esprimi tiujn kritikojn, li evidente rajtas, sed la letero estis celita al la Estraro kaj mi ne kredas ke mi povas nun diri pli pri g\u0302i. Ni estas dankemaj pro la kontribuoj de Tobiasz en la lastaj nau\u0306 jaroj, kaj ni bondeziras al li por la sekvonta stadio en lia vivo."}, {"text_idx": "#000006", "text": "Eblus suspekti, ke la demisio rilatas al la multaj lastatempaj raportoj pri kunlaborproblemoj en la Centra Oficejo, kiuj aperis post la enpostenig\u0302o de nova g\u0302enerala direktoro, Veronika Poo\u0301r. Tion opinias almenau\u0306 la antau\u0306a prezidanto de TEJO, Michael Boris Mandirola:"}, {"text_idx": "#000007", "text": "\u2013 Mi forte supozas ke temas pri malakcepto plulabori sub la gvidado de la nuna g\u0302enerala direktoro, ne ricevinte kontentigan respondon de la estraro al la kurantaj problemoj tiurilataj."}, {"text_idx": "#000008", "text": "En la adiau\u0306a teksto, kiun Tobiasz Kaz\u0301mierski publikigis en Facebook, li dankas c\u0302iujn kolegojn kaj kunlaborantojn, kaj poste aldonas: \u201cMi esperas, ke la gvidantaro ne neglektos trovi tau\u0306gan posteulon mian.\u201d"}, {"text_idx": "#000009", "text": "Tio sonas, kvazau\u0306 la anstatau\u0306igo de foriranta oficisto estus ne tute certa. La bug\u0302eta situacio de UEA estas tre strec\u0302ita, kaj oni povas suspekti ke la gvidantoj de la asocio nun volos s\u0302pari monon ankau\u0306 en la Centra Oficejo."}, {"text_idx": "#000010", "text": "Mark Fettes ne volis tuj diri, c\u0302u UEA planas dungi novan kongresan asistanton:"}, {"text_idx": "#000011", "text": "\u2013 Pri la eventuala dungo de nova oficisto nia Estraro devos konsilig\u0302i kun la G\u0302enerala Direktoro kaj ankau\u0306 kun la Kongresa Sekretario, kies c\u0302efa helpanto estis Tobiasz. Klare ni devas certigi ke la esencaj laboroj estas plu farataj; krome rolas diversaj aliaj konsideroj, interalie la financa situacio. Siatempe (en 2008) oni dungis Tobiasz surbaze de argumentoj, ke li helpos produkti pliajn enspezojn, sed tiuj esperoj ne realig\u0302is lau\u0306 mia scio. Ni devas rigardi la nunajn cirkonstancojn kaj realisme taksi la bezonojn kaj la eblojn."}, {"text_idx": "#000013", "text": "\u2013 Dungante novan homon, ni devas pensi pri la antau\u0306vidata evoluo de la labors\u0302arg\u0302o en la Oficejo, kiu certe iom s\u0302ang\u0302ig\u0302os pro tiuj teknikaj plibonigoj."}, {"text_idx": "#000014", "text": "La antau\u0306a g\u0302enerala direktoro de UEA, Osmo Buller, kontrau\u0306as la ideon ke UEA s\u0302paru monon per malgrandigo de la stabo en la Centra Oficejo."}, {"text_idx": "#000015", "text": "\u2013 La plej dang\u0302era vojo, kiun la estraro kaj la g\u0302enerala direktoro nun povus ekiri, estus plua malfortigo de la profesia stabo en la CO. Kun mia 26-jara sperto en la CO mi forte kontrau\u0306us tion en la komitato, sed espereble tio ne estos necesa."}, {"text_idx": "#000019", "text": "\u2013 Eblas, ke pro la nunaj deficitoj la estraro ec\u0302 iom panike serc\u0302as manierojn s\u0302pari kaj povas havi fortan tenton tranc\u0302i en salajrokostoj. Ne dungi novan kongresan asistanton tamen estus mallongvide, c\u0302ar tio subfosus bonan plenumadon de unu el la c\u0302efaj servoj de UEA kun multaj plendoj kiel rezulto. C\u0302iukaze oni ja ankau\u0306 s\u0302parus, c\u0302ar anstatau\u0306anto de longtempa dungito komencas kun konsiderinde malpli alta salajro."}, {"text_idx": "#000020", "text": "Libera Folio petis komenton ankau\u0306 de la nuna g\u0302enerala direktoro, Veronika Poo\u0301r. S\u0302i tamen ne respondis g\u0302is nun."}, {"text_idx": "#000021", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000022", "text": "Enric Baltasar kontentas pri unujara mandato"}, {"text_idx": "#000025", "text": "Dankon pro la atentigo, korektite."}, {"text_idx": "#000027", "text": "Sed la sinoferon de Mark Fettes mi trovas ne justa !"}, {"text_idx": "#000045", "text": "Tion oni ne povas solvi per pliaj dungitoj kun longtempaj kontraktoj. La problemon trovigxas je al pinto."}, {"text_idx": "#000054", "text": "Alig\u0302i al 400 aliaj abonantoj"}]